| DE ARNULPHO MILITE DE GEST | Ego Henricus , diuina superhabundante gratia Leodicensis episcopus , notum facio omnibus , tam futuris quam presentibus , quod Arnulphus , miles de Gest et Iohannes frater eius , interne conpuncti quicquid habebant patrimonii , pia deuotione , in patrimonium contulerunt Ihesu Christi atque pro salute anime sue et parentum suorum quecumque habebant , possidebant et in omni iure quo ea tenebant ecclesie Beati Nichasii Remensis libere et absque ulla contradictione contradiderunt , facta est autem hec donatio tempore predecessoris nostri donni Alberonis secundi felicis memorie in communi capitulo Sancti Lamberti , coram legitimis uiris et probabilibus personis . Ne quid uero in posterum reclamare possent ibidem in eodem scilicet capitulo guirpitionem et effestucationem fecerunt ; hec autem sunt que in usus fratrum Deo et Sancto Nichasio seruientium dederunt : medietas de Ham cum ecclesia et medietate molendini et totius alodii quod eidem uille adiacet in campis , pratis et siluis cum iure omnium feodorum que ab eis tenebantur medietas de Resbais et de terris adiacentibus in campis , pratis et quod in Insenene uilla possidebant et terra de Hesbinis et terra de Romestut et pars decime de Gozonis Curte ; huic autem donationi interfui ego ipse , qui tunc temporis erat prepositus , interfuerunt et alii archidiaconi Elbertus , Dodo , Iohannes ; de laicis uero comes Lambertus , Iulioth de Wahart , Wericus de Prato et Eurellus ; item prepositus Iohannes atque Euerellus miles qui horum compositionem receperat hortatu domni Arnulfi ad mortem infirmantis , recognouerunt hanc eandem donationem in presentia mea et archidiaconorum Amalrici et Balduini , et abbatis de Parco ; laicorum uero Godefridi ducis Luuaniencis , Willelmi de Dunglubir et Henrici fratris eius et filii eiusdem Henrici Rain , Philippi del laiz , Richardi de Mauruiles et filii Bonefacii et reliquorum multorum qui ibidem conuenerant . Item tertio ( die ) post obitum Arnulphi frater eius Iohannes iam factam tam a se quam a fratre suo donationem apud Gemblacum recognouit et libere approbauit , atque in manu Iohannis abbatis Sancti Nichasii tradidit sub testimonio expectabilium uirorum : Willelmi de Dunglubir cum filiis suis Willemo et Gerardo ; Gerardi de Hupain ; Guerelli et aliorum multorum . Que facto , Iohannes , mente mala mutata in breui omnia data , impudenter saisiuit sibique pertinaciter usurpauit ; unde per biennium a nobis excommunicatus et a liminibus Sancte Ecclesie sequestratus ; tandem penitentia ductus , in presentia nostra , in plena sinodo sub testimonio idoneorum uirorum abbatis Genblacensis , abbatis Odelini de Uillari ; archidiaconorum Amalrici , Balduini atque Philippi ; Huberti decani ; Willelmi de Birbeis ; Gerardi de Hupain ; Richardi de Maruuiles et Bonefacii filii eius atque Gozolonis auunculi eiusdem Bonefacii , iustam ecclesie Sancti Nichasii possessionem suamque iniustam rapinam recognouit , de forifactis satisfecit , ueniam petiit et absolutionem et sic impetrauit Remisque profectus et in capitulo per librum receptus omnem prefatam donationem , scilicet quicquid a predecessoribus sibi prouenerat excepto uno suo seruo Amichun pro salute sua atque suorum , super altare Sancti Nichasii per ramum et cespitem presente conuentu in odorem suauitatis Deo et sancto obtulit . Omnibus itaque rebus illis statim Fastradus , prior totumque capitulum monachum fratrem Samuelem ' sub oculis et notitia omnium preposuit . Qui deductiore tempore bona illa pro nutu suo , dispensauit atque apud Gest Alonem maiorem constituit ; ecclesia uero Sancti Nichasii tantis beneficiis domni Iohannis non integrata sicut in presentia nostra apud Leodium prelibatum fuerat benigne concessit ut quamdiu Remis morari uellet , honestam pro facultate sua uite sustentationem ei administraret cum uero apud Gest quoad uixeret usuarium fructum de Gest , Iuseneuilla atque Hesbinis perciperet , ea conditione quod de uniuersa hac possessione , nichil penitus daret , inuadiaret necque distraheret , ne quod impedimentum uel detrimentum ecclesia incurreret . Quia uero ad officium nostrum spectat ut bona ecclesiarum confouendo manu teneamus , super hoc cartam fieri et sigillo nostro precepimus confirmari . Huius autem confirmationis testes sunt : Alexander archidiaconus et prepositus ; Elbertus , Rainerus , Amalricus , Balduinus , Philippus , Bruno archidiaconi ; Hubertus decanus ; Gerardus de Morelmeis ; Amalricus , nepos Amalrici canonici Sancti Lamberti ; Henricus custos Sancti Martini ; Henricus Sancti Pauli ; laici liberi : Willelmus de Birbeis , Berengerus , Willelmus , Gozelo de Leiz , Richardus de Marules et Bonifacius filius eius , Euerellus de Huardes qui horum affectationem susceperat ; de familia : Werricus de prato , Lambertus de Hoio . Hec acta sunt et peracta Leodii , anno Uerbi incarnati M ° C ° L ° IIIr , indictione secunda , epacta lIlIa , concurrente IIII | , anno imperii Frederici secundo , episcopatus Henrici secundi anno X ° . Quisquis uero huius nostre sanctionis temerario ausu uiolare extiterit subiaceat sententie excommunicationis .